
Spoštovani g. XX (if male)/Spoštovana ga. XX (if female),

mesta so uspešna, kadar so namenjena vsem in se pri načrtovanju ulic, parkov in javnih prostorov upoštevajo različne potrebe vseh prebivalcev. Zato vam pišem, ker se zavzemam za bolj vključujoč, pravičen in trajnosten razvoj mest, pri katerem se resnično upoštevajo potrebe vseh spolov, zlasti žensk in deklet, ki so bile v preteklosti premalo vključene v oblikovanje naših mest.

Mesta niso nevtralni prostori. Njihova zasnova in načrtovanje različno vplivata na ljudi – odvisno od spola, starosti, fizičnih zmogljivosti, skrbstvenih obveznosti in ekonomskega statusa. Pri mestni infrastrukturi, pa naj gre za javni prevoz, stanovanja, ulično razsvetljavo, zasnovo parkov ali dostop do storitev, se izkušnje več kot polovice prebivalcev pogosto ne upoštevajo dovolj. Mestne prostore bi morali oblikovati z mislijo na vse ljudi. Feministična mesta so napredna mesta.

Na delavnici o urbanističnem načrtovanju, ki upošteva vidik spola, ki jo je v okviru evropskega tedna regij in mest 14. oktobra 2025 organizirala skupina Stranke evropskih socialistov (skupina PES) v Evropskem odboru regij, se je pokazalo, da je vidike spola in pripravo proračuna, ki upošteva vidik spola, vse bolj nujno vključiti na vsa področja oblikovanja lokalnih in regionalnih politik, tudi v urbanistično načrtovanje in zasnovo mest.

Priprava proračuna, ki upošteva vidik spola, ni le finančno orodje, temveč politična zavezanost pravičnosti in enakosti. Tako se z dodelitvijo javnih sredstev močno zmanjšujejo neenakosti in poskrbi, da nihče ni zapostavljen. Z uporabo proračuna, ki upošteva vidik spola, tako pri načrtovanju kot izvajanju projektov, se lažje ustvarijo prostori, ki ustrezajo vsem. Da bi politične odločitve dobile podporo, so ključnega pomena cenovno dostopna stanovanja, varne ulice, dostopna mobilnost in vključujoče javne storitve.

To je edinstvena priložnost, da vodimo z naprednim zgledom in smo v središču oblikovanja prihodnosti, ko se bodo naša mesta resnično gradila za vse ljudi. Pozivam vas k izvajanju politik urbanističnega načrtovanja, ki upoštevajo vidik spola in različne potrebe vseh prebivalcev, k pripravi občinskih proračunov, ki upoštevajo vidik spola, da se poskrbi za pravično porazdelitev javnih sredstev, ter k spodbujanju participativnega načrtovanja, da bodo prebivalci v večji meri vključeni v pripravo projektov. Prosim vas, da z uporabo ključnika #FeministCitiesAreProgressiveCities in povezave skupine PES v OR javno podprete urbanistično načrtovanje kot orodje za socialno pravičnost in vključevanje.

Hvala, ker vodite z zgledom in ste zavezani gradnji feminističnih mest in boljše prihodnosti za vse državljane.

S spoštovanjem,
	Skupina PES v Evropskem odboru regij
Rue Belliard 101, 1040 Bruselj
	pes-group@cor.europa.eu
+32 (0) 2 282 22 23

